Kawża C‑393/13 P
Il‑Kunsill tal-Unjoni Ewropea
vs
Alumina d.o.o.
“Appell — Dumping — Regolament ta’ Implimentazzjoni (UE) Nru 464/2011 — Importazzjoni tat-trab żeolit A li joriġina mill-Bosnja-Ħerzegovina — Regolament (KE) Nru 1225/2009 — Artikolu 2 — Determinazzjoni tal-valur normali — Kunċett ta’ ‘tmexxija ordinarja tal-kummerċ’ [tranżazzjonijiet kummerċjali normali]”
Sommarju — Sentenza tal-Qorti tal-Ġustizzja (It-Tieni Awla) tal-1 ta’ Ottubru 2014
1.        Appell — Aggravji — Evalwazzjoni żbaljata tal-fatti — Inammissibbiltà — Stħarriġ mill-Qorti tal-Ġustizzja tal-evalwazzjoni tal-provi — Esklużjoni ħlief fil-każ ta' żnaturament — Klassifikazzjoni ġuridika tal-fatti — Ammissibbiltà
(Artikolu 256(1) TFUE; Statut tal-Qorti tal-Ġustizzja, l-ewwel paragrafu tal-Artikolu 58)
2.        Politika kummerċjali komuni — Protezzjoni kontra l-prattiki ta' dumping — Marġni ta’ dumping — Determinazzjoni tal-valur normali — Element li għandu jitqies bi prijorità — Prezz applikat matul it-tranżazzjonijiet kummerċjali normali — Derogi previsti mir-regolament antidumping bażiku — Natura eżawrjenti
(Regolament tal-Kunsill Nru 1225/2009, l-ewwel subparagrafu tal-Artikolu 2(1) u l-ewwel paragrafu tal-Artikolu 2(3))
3.        Politika kummerċjali komuni — Protezzjoni kontra l-prattiki ta’ dumping — Marġni ta’ dumping — Determinazzjoni tal-valur normali — Ibbażat fuq il-prezzijiet imħallsa jew li għandhom jitħallsu matul it-tranżazzjonijiet kummerċjali normali — Kunċett ta’ tranżazzjoni kummerċjali normali
(Regolament tal-Kunsill Nru 1225/2009, Artikoli 2(2), (3) u (6))
1.        Ara t-test tad-deċiżjoni.
(ara l-punti 16-19)
2.        Ara t-test tad-deċiżjoni.
(ara l-punti 20, 21)
3.        Sabiex jiġi stabbilit jekk prodott huwiex is-suġġett ta’ dumping, il-kunċett ta’ tranżazzjonijiet kummerċjali normali jikkonċerna n-natura stess tal-bejgħ meqjus fih innifsu u mhux il-prezz tal-prodott. Jekk bejgħ huwa konkluż skont it-termini u l-kundizzjonijiet li ma jikkorrispondux mal-prattika kummerċjali li tikkonċerna l-bejgħ tal-prodott simili f’dan is-suq fil-mument rilevanti għad-determinazzjoni dwar jekk hemmx dumping jew le, dan ma jikkostitwixxix bażi xierqa sabiex jiġi ddeterminat il-valur normali tal-prodott simili fl-imsemmi suq.
Barra minn hekk, billi l-prezz ta’ prodott huwa biss waħda mill-kundizzjonijiet ta’ tranżazzjoni kummerċjali, il-kwistjoni dwar jekk prezz huwiex skont tranżazzjonijiet kummerċjali normali tiddependi wkoll fuq il-kundizzjonijiet l-oħra ta’ tranżazzjoni li jistgħu jinfluwenzaw il-prezzijiet, bħal pereżempju l-volum tat-tranżazzjoni, l-obbligi addizzjonali assunti mill-partijiet fl-imsemmija tranżazzjoni jew it-terminu ta’ kunsinna. Fil-kuntest ta’ din l-evalwazzjoni, li għandha ssir każ b’każ, l-istituzzjonijiet għandhom jieħdu inkunsiderazzjoni l-fatturi kollha rilevanti u ċ-ċirkustanzi kollha partikolari dwar il-bejgħ inkwistjoni.
F’dak li jirrigwarda l-inklużjoni, fil-kalkolu tal-marġni ta’ profitt stabbilit għall-finijiet tal-kostruzzjoni tal-valur normali, ta’ primjum ta’ riskju ta’ nuqqas ta’ ħlas li jżid b’mod artifiċjali r-riżultat tal-kalkolu tal-valur normali, b’mod li dan ir-riżultat ma jibqax jirrifletti bl-iktar mod preċiż possibbli l-prezz ta’ bejgħ ta’ prodott, kif ikun jekk il-prodott inkwistjoni jinbiegħ fil-pajjiż ta’ oriġini fi tranżazzjonijiet kummerċjali normali, tali inklużjoni tammonta għad-dħul f’din id-determinazzjoni ta’ fattur li ma għandux l-għan li jistabbilixxi l-prezz li bih il-prodott ikkonċernat ser jinbiegħ f’ċirkustanzi normali fis-suq intern u li jirrigwarda esklużivament il-kapaċità finanzjarja tax-xerrej domestiku partikolari. F’każ bħal dan, l-istituzzjonijiet għandhom jeżaminaw jekk dawn il-kundizzjonijiet kinux applikati lill-klijenti kollha b’mod ġenerali fis-suq tal-prodott simili.
(ara l-punti 25, 27‑30, 32)